渭州_(唐朝)

渭州 ， 唐朝時設置的州 。 北魏時 ， 曾置渭州 。 唐朝時轄境在今甘肅省定西市 。 寶應初年 ， 地屬吐蕃 。 元和四年 （ 809年 ） ， 別置行渭州於原州平涼縣 （ 今甘肅省平涼市 ） ， 廣明元年 （ 880年 ） 又爲吐蕃攻破 。 中和四年 （ 884年 ） ， 在平涼復置渭州 。 領一縣 ： 平涼縣 。 北宋時屬秦鳳路 ， 本軍事 ， 政和七年 （ 1117年 ） ， 升爲節度 。 舊置涇原路經略 、 安撫使 ， 涇州 、 原州 、 渭州 、 儀州 、 德順軍 、 鎮戎軍皆屬 。 熙寧五年 （ 1072年 ） ， 廢儀州 。 元符二年 （ 1099年 ） ， 增置西安州 。 崇寧三年 （ 1104年 ） ， 又以熙河路會州來屬 。 大觀二年 （ 1108年 ） ， 又增置懷德軍 。 凡統五州三軍 。 崇寧時 ， 戶二萬六千五百八十四 ， 口六萬三千五百一十二 。 貢絹 、 蓯蓉 。 下轄五縣 ： 平涼縣 、 潘原縣 、 安化縣 、 崇信縣 、 華亭縣 。 轄境相當今平涼 、 華亭 、 崇信及寧夏回族自治區涇源等市縣地 。 金朝時 ， 升爲平涼府 。